Speak No Evil (akwukwo akụkọ Iweala)

Speak No Evil bụ akwụkwọ akụkọ nke afọ 2018 nke onye edemede Naijiria na Amerika bụ Uzodinma Iweala dere.

N'akwụkwọ akụkọ ya nke abụọ, Iweala nyochara njikọ agbụrụ, ogo, okike, mmekọahụ, mba na ndi bị mba ofesi site na akụkọ Niru, nwa akwụkwọ senịọ sekọndrị Naijiria-America bi na mpaghara etiti nke Washington, D.C., onye pụtara dị ka nwoke na edina nwoke nye enyi ya ọcha Meredith. Niru na-akọ ụzọ abụọ n'ụzọ atọ mbụ nke akwụkwọ ahụ ebe Meredith na-akọ nke atọ ikpeazụ. Niru ga-amụta otu esi edozi ọtụtụ njirimara ya: ịbụ nwoke ojii nọ na Amerika, ịbụ nwa nke ndị Naijiria kwagara mba ọzọ, ịbụ onye si ebe ndị ana-ahụ kandịmogo dị ala, yana ịbụ nwoke na-edina nwoke ibe ya. A manyere Niru iche ọtụtụ  ihe ndị o nwere, yana  nke n'onweghị ihu. Iweala jikọkwara isiokwu nke okpukpe, mgbagwoju anya ọdịbendị, ahụike uche, Obi ọjọọ ndị uwe ojii, na ihe ndị ọzọ, nke ha niile na-agbakwunye ma na-agbagwoju ndụ na njirimara Niru anya.

 Ihe ndị mere 
Niru, onye Naijiria- na Amerịka nke ụlọ akwụkwọ Senịọ sekọndrị nke bi n'ógbè dị n'etiti nke Washington, D.C., pụtara dị ka nwoke na-edina nwoke ibe nye enyi ya na-acha ọcha Meredith mgbe ọ jụrụ nkwa inwe mmekọahụ ya. Na mgbalị inyere ya aka, Meredith tinyere ngwa mkpakọrịta nwoke na nwanyị dịka Tinder na Grindr na ekwentị Niru ma gbaa ya ume ka ya na nwoke aha ya bụ Ryan nwee mkpakọrịta nwanyị. Mgbe Niru dowegharịrị ekwentị ya, nna ya chọpụtara ya ma hụ ozi ederede sitere n'aka Ryan, nke  si otú a rapụta Niru nye nne na nna ya. Nna ya zaghachiri site n'iti Niru ihe ma kpọrọ ya kpọlaa Naịjirịa maka " nnwogharị ime mmụọ", dịka ọ na-akpọ ya. Niru enweeghi obi ọma maka nna ya maka ntaramahụhụ a n'ihi na ọ kpọrọ  ila Naijiria asị n'ihi otú obi esighị  eru ya ala n'ebe ahụ n'ihi okpomọkụ na enweghị ihe ntụrụndụ.

N'ọkara nke abụọ nke Speak No Evil, anyị na-aga n'ihu na-ahụ ọgụ na mgba nke nkwụsị nke na-eme na Niru maka ịbụ nwoke onye ojii na America nwere mmasị ebe nwoke ibe ya nọọ . Mgbe Niru lọghachiri America, ya na ezinụlọ ya gbalịrị ịlaghachi n'ọnọdụ  dị ka a ga-asị na ọ dịghị ihe merenụ. Nna Niru weere ekwentị ya ma nye ya ekwentị Nokia nke na-enweghị ịntanetị na nke a ga-eji kpọọ naanị ọkpụkpọ. A chọrọ Niru ka ya na onye ụkọchukwu ụka ha bụ Reverend Olumide na-ahụ kwa izu. Niru gara oriri na ọṅụṅụ na ọpụpụ mbụ ya wee ṅụbiga mmanya ókè, ya na Meredith bara ịlụ ọgụ ma-emecha bụrụ onye ọbịbịa lekọtara (mgbe e mesịrị gosi na ọ bụ Damien). O mechara malite mmalite mmekọrịta ịhụnanya nye Damien, ma na-agbalị ịchọta nguzozi n'etiti ụwa dị iche iche na oghere ọ hụrụ onwe ya na ya:  ụlọ ya na ụlọ akwụkwọ ya dịkwa, ebe ọ ga-ezobe njirimara mmekọahụ ya, na ebe ometụtara mmekọ nke ya na Damien. Niru malitere iwezuga onwe ya nye onye ọ bụla, gụnyere Meredith. Mgbe ya na Damien na-enwe mmekọahụ, Niru chụpụrụ ya ma hapụ ya, ma hapụ ọnọdụ mmekọrịta ha inwe ihe ịma aka. N'oge na-adịghị anya mgbe Niru na enyi ya Meredith mekọrịtara. Ihe niile na-adọkọ mgbe  Niru mechara nchịkọ ikpeazụ nke afọ akwụkwọ. Niru gbapụrụ n'aka nna ya, ma mechaa ya na Meredith aga n'ụlọ oriri na ọṅụṅụ , nke njedebe ya bụ na ndị uwe ojii gbagburu ya  o wee nwụọ. A na-akọ akụkọ ikpeazụ nke atọ nke akwụkwọ akụkọ ahụ site n'echiche nke Meredith, ma kọwaa mgba ya, yana mgba nke nna Niru, ịgba mgba ma na-abịa na njedebe nke ọnwụ Niru. 

 Nnakwere 
Dị ka Book Marks si kwuo, akwụkwọ ahụ nwetara nkwekọrịta "dị mma", dabere na ndị nkatọ iri na isii: "rave"ise , "idị mma"ise  , "ngwakọta"anọ , na "pan" abụọ . Na mbipụta November/December 2019 nke Bookmarks, e nyere akwụkwọ ahụ akara atọ n'ime ise. Nchịkọta nkatọ nke magazin ahụ a gụpụtara, sị: " Speak No Evil kewara  nkatọ".

 Edensibia